“Татар моңы” бәйгесенең һәр адымын күзәтеп булачак

	Яңа атна башыннан “Яңа Гасыр” телеканалы тамашачыларны “Татар моңы” яшь башкаручылар бәйгесе белән таныштырып бара. Быелгы бәйгенең иң кызыклы мизгелләрен һәм чын татар моңы ядкәрләрен күрмичә калмагыз.	 Бәйгедә 15 яшьтән 35 яшькә кадәрге татар музыкаль әсәрләрен башкаручылар, вокаль һәм инструменталь ансамбльләр катнаша ала. Бәйге өч турдан тора. Беренче тур 4 нче ноябрьдә узды, анда бәйгедә катнашучылар үзләре башкарган музыкаль әсәрләрне аудио- һәм видео язмалар аша тапшырдылар. “Татар моңы” яшь башкаручылар бәйгесенең икенче һәм өченче турлары 21 нче ноябрьдән 25 нче ноябрьгә кадәр “Яңа Гасыр” телеканалы экраннарына чыга. Иң көчлеләр генә “Татар моңы” бәйгесенең гала-концертында чыгыш ясау мөмкинлегенә ия булачак. Бәйгедә катнашучылар өчен күренекле мәдәният әһелләре һәм татар эстрадасының билгеле җырчылары белән очрашу, алар белән мастер-класслар уздыру мөмкинлеге каралган.   
	---	
ТНВ

	№ --- | 22.11.2017	


